als_Latn dik_Latn sag_Latn
RRETH LIBRIT
Fëmijët do të argëtohen duke u njohur me karakterin e veçantë të Jeronim Stiltonit:
ai është një personazh shumë serioz, por që përfundon gjithmonë në situata komike;
ai është i gatshëm të përballojë shumë vështirësi në emër të drejtësisë dhe së vërtetës;
ai është një personazh që nuk humb në asnjë rast, gjithmonë arrin t’i kthejë situatat problematike në favor të tij: ai gjithmonë fiton. Kjo i bën fëmijët të ndihen më të sigurt në vetvete.
Bota në të cilën jeton Stiltoni, reflekton botën reale dhe e përmirëson atë. Është një botë e lumtur, pa dhunë dhe pa luftëra. Humori, në librat e Jeronim Stiltonit, është një element kyç, sepse krijon një lidhje ndjeshmërie dhe bashkëpunimi me lexuesit. Të gjithë librat i përshkruan koktejli “humor dhe aventurë”.
PJESE NGA LIBRI
– Ç’është kjo? – belbëzova, i zënë disi gafil.
Ai u ngërdhesh dhe sërish ma tundi atë hartë para turiçkave. Këtë radhë u ftillova: ishte një hartë e Miushistanit.
– SHKUNDU, SHKUNDU, SHKUUUNDU, nipçe! – bërtiti. Pastaj shtoi tërë djallëzi:
– Vura re (more, po jam gjeni, s’ke ç’thua!) që nuk ekzistojnë udhërrëfyes turistikë të Miushistanit. Ah, MIUSHISTANI! Një vend krejt i panjohur, i virgjër e i pashkelur nga këmba e turistit! Pa mendo, nipçe, sa shumë udhërrëfyes mund të shesim, – pastaj u çor me sa i hante fyti, sa brofa përpjetë, i trembur.
– Tre milionë kopje! Dhe parashikoj që kopje të tjera do të vërshojnë lumë, kaq shumë do të kërkohen!!!
Ia ktheva, i trallisur:
– Gjysh, udhërrëfyes turistikë për Miushistanin nuk ka, sepse temperatura është DYZET GRADË NËN ZERO. S’ka frymë të gjallë në Miushistan, as pinguinë (që rrinë në Polin e Jugut, në fakt)..
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mri_Latn als_Latn